Dragan Mance
Dragan Mance (Beograd, 26. septembar 1962 — Beograd, 3. septembar 1985) je bio fudbaler Partizana.

Biografija 
Živeo je u Zemunu sa ocem Ferdinandom, majkom Dušankom i mlađim bratom Goranom. Bio je neoženjen. Poginuo je u saobraćajnoj nezgodi na putu Beograd — Novi Sad, na delu koji prolazi kroz Zemun, u svojoj 23. godini. Draganova devojka je bila Emilija Erčić nekadašnja jugoslovenska rukometašica.

Fudbalska karijera 
Fudbal je počeo da igra u Galenici (sadašnji „FK Zemun“) od petlića. Bio je veoma talentovan igrač tako da je sa nepunih 17 godina postao prvotimac Galenike, tadašnjeg drugoligaša. 15. septembra 1980. prelazi u FK Partizan. Poslednji gol u dresu Partizana je postigao u prvenstvenom meču Partizan - Budućnost 2:1 odigranom na stadionu JNA, 1. septembra iz penala u 8. minutu igre. Ostaće upamćen kao najveći idol Grobara.

U dresu reprezentacije Jugoslavije debitovao je u Parizu 23. aprila 1983. u prijateljskoj utakmici protiv Francuske (0:4). Iste godine odigrao je i četvrtu utakmicu za reprezentaciju, opet protiv Francuske 12. novembra u Zagrebu (0:0).

Smrt 
Mance je preminuo 3. septembra 1985 godine u saobraćajnoj nesreći dok je žurio na trening. Danas mnogi Grobari misle da je on legenda srpskog fudbala zato što je bio najbolji strelac i igrač u istoriji Partizana. Po njemu je takođe nastala ulica u Beogradu, nedaleko od stadiona JNA.

Statistika 
 Igrao je 5 puta za A reprezentaciju, 7 puta za mladu i 2 puta za Olimpijsku reprezentaciju Jugoslavije.
 Za FK Partizan je odigrao 279 utakmica i postigao 174 gola, od toga je u prvenstvu odigrao 117 utakmica i postigao 42 gola.
 Sa Partizanom je osvojio jednu šampionsku titulu Jugoslavije 
 1982/83. 
 Iste godine je bio i prvi strelac Partizana 
 1982/83.

Spoljašnje veze 
 Južni Front 
 QPR-PFC (1984)
 Partizan - Zvezda - 2-1 - Dragan Mance -
 Dragan Mance - 22 godine od smrti
 Istorija FK Partizan 
 Profil na sajtu fudbalske reprezentacije Jugoslavije, SCG i Srbije

Srpski fudbaleri
Jugoslavenski fudbaleri
Fudbaleri ili nogometaši Partizana
Biografije, Zemun
Biografije, Beograd
Žrtve saobraćajnih nesreća
Sahranjeni na Novom groblju u Beogradu